Iԑedda acu iԑeddan terfed teqcict-nni s tadist, aqelwac-nni anda tečča wetma-s ad yečč, iḍes yeggan ɣer iɣersiwen. Almi d yiwen n wass tṛuḥ-d wetma-s-nni tceyyeԑ-itt-id yemma-s tenna-as ad truheḍ ad tnadiḍ fell-asen, ad ten-id-tafed, imi i ten-id-tufa tenna-as: «A wetma», terra-as: «mreḥba lԑeslama», tečča teswa teqqim dinna azal n 4 n wussan, nutni sԑan lbir zdat n tewwurt tenna-as: «iyan a wetma ad am-id-aniɣ zzat n tewwurt, ahat seg wasmi i d-ṛuḥeḍ ulac win imittanin», tenna-as: «iyan wellah ar yičča», tettani-as ttqesirent tɛedda tḍgger-itt ɣer lbir, rnu s tadist i tella, teqqel-d ɣer wexxam yexzer-itt wergaz n wetma-s yeqqar tagi maci d tameṭṭut-iw, yenna-as: «Acu i m-igan akken?», tenna-as: «D aman-nwen», yenna-as: «I tiṭinem?», tenna-as: «D aman-nwen iyi-sedreɣlen», yeqqim kra n wussan tenna-as: «Iyeɣ ad akiniɣ, ad nezlu aqelwac-agi?», yenna-as: «Mačči akka iyi-tenniḍ», tenna-as: «Imir akken tura akka», yenna-as: «Aha tura, ad anwali», azekka-nni iṛuḥ-d ccix ɣur-s yenna-as: «A sidi selṭan bɣiɣ ad kid-iniɣ yiwen n wawal», yenna-as: «Acu?», yenna-as: «Lbir-inek yeԑmer», yenna-as: «Amek!?», yenna-as: «Yal mi ara d-ԑeddiɣ selleɣ i tmeṭṭut teqqar: ḥsen d lḥusin deg irebbiinu, talafsa d lqibla-inu, ttxil-k a gma ԑzizen anda terriḍ?; tettru ɣef gma-s rnu ma ur iyitumineḍ ara iyad ad tesmeḥseḍ», iṛuḥ sidi Ṣelṭan ixzer ɣer lbir iwala d tameṭṭut-is i yellan daxel, yenna-as: «Amek ara xedmeɣ?», yenna-as ccix: «Rzu ɣer umɣar azemni ad k-yini», imi yewweḍ yenna-as-d umɣar: «Ad tezluḍ ikerri, ad d-tqelbeḍ tacwirt meqqren ad t-ḍegreḍ ɣer lbir, imi tameṭṭut-inek sin n yigerdan i yellan deg yirebi-ines, d talafsa i d-lqibla-s, ihi ad